Louis Mardochée Lévy

Louis Mardochée Lévy Baionan (Lapurdi) sortu zen 1884ko abuztuaren 8an,Haren jaiotza ziurtagiria: http://earchives.le64.fr/img-viewer/FRAD064003_IR0002/BAYONNE/5MI102-31/viewer.html?ns=FRAD064006_5MI102_31_0120.jpg eta, Lehen Mundu Gerran Frantziako Armadako gudari izatera behartu zutelarik, armada horrek berak 1915eko urtarrilaren 15ean fusilatu zuen, Maizyn (Aisne departamendua, Frantzia). Baionako Espiritu Saindua auzoko judu familia ezagunen semea zen: David Lévy eta Bertha Vaez Olivera zituen gurasoak.

Lehen Mundu Gerra hasi aitzin, Baionako Sain Esprit auzoko Sainte Catherine kaleko 10.eko gurasoen ile-apaindegianSainte Catherine 10, egun: https://3.bp.blogspot.com/-kw58qyLN3ps/VHHJCrgUfmI/AAAAAAAAM0E/HW3kQ2S_oUg/s1600/DSC_0074.JPG lan egiten zuen. 1914an, beste hainbat gazte bezala gerra horretan parte hartzera behartuta, 1553 errekluta zenbakiarekin 49. infanteria-erregimentuan sartu zuten.http://www.memoiredeshommes.sga.defense.gouv.fr/fr/ark:/40699/m005450e4837293f/5450e6b8c93f8

1914ko abenduaren 28ko gauean bere postua utzi zuen. Desertore izateaz akusatuta, preso hartu zuten, eta 1915eko urtarrilaren 14ean gerra kontseilu batetik pasarazi zuten. Biharamunean fusilatu zuten.

1932ean, haren aitak, David Lévyk, prozedura juridiko bat abiarazi zuen semeak gerran sartu aurretik arazo mentalak zituela argudiatuta, justizia bila eta semearen izena garbitzeko asmoz.

Louis Mardochéeren abizen bereko bi emakume ere hil zituzten urte batzuk geroago, bigarren mundu gerran, Auschwitzeko kontzentrazio esparruan: Léa Lévy (1943an) eta Juliette Lévy (1944ean). Joseph Lévyren eta Anita Vaez Oliveraren alabak ziren.https://www.retours-vers-les-basses-pyrenees.fr/2014/01/mamadou-bajuliette-levy-veuve-vaez.html Juliette Moize Gerard Vaez Oliveraren alarguna zen, Auschwitzeko kontzentrazio esparruan eraila hura ere.

Louis Mardochée ez zen izan lehen mundu gerran desertore izateaz akusatuta fusilatutako lehenengo euskal herritarra, Izpurako (Nafarroa Beherea) Pierre Etxeberri hilabete batzuk lehenago fusilatu baitzuten, 1914ko urrian.http://www.memoiredeshommes.sga.defense.gouv.fr/fr/arkotheque/client/mdh/fusilles_premiere_guerre/detail_fiche.php?ref=2524101&debut=0

 Erreferentziak 

 Kanpo estekak 
  http://www.memoiredeshommes.sga.defense.gouv.fr/fr/arkotheque/client/mdh/fusilles_premiere_guerre/detail_fiche.php?ref=2524356&debut=0
  https://www.retours-vers-les-basses-pyrenees.fr/2014/11/le-coiffeur-du-10-rue-ste.html
  http://les-blessures-de-l-ame.over-blog.com/article-rencontre-a-pau-autour-des-fusilles-pour-l-exemple-73330005.html

Kategoria:Baionarrak
Kategoria:Euskal Herriko juduak
Kategoria:Fusilatuak
Kategoria:Lehen Mundu Gerrako militarrak
Kategoria:Lehen Mundu Gerran hildakoak
Kategoria:Ile-apaintzaileak